Puviarasu

Si Puviarasu o Puviyarasu, namundag. 1930), sarong Tamil na pararawit asin kagpalis nin mga trabahong literaryo. Siya gikan sa Tamil Nadu, Indya.

Biograpiya
Si Puviyarasu namundag sa sarong baryong haraning Udumalpet. An paangaran niya sa pagkamundag S. Jagannathan. An katagang Puviyarasu pagpalis sa Tamil kan  Sanskritikong "Jagannathan". An saiyang pamilya naghubo' asin nag'estar na sa Coimbatore. Saiyang nakamit an saiyang sekundarya sa Government Arts College, Coimbatore asin saiyang Tamil Vidwan na degree sa Perur Tamil College. Siya nagtrabaho nin lampas 30 taon bilang maestro nin Tamil. Enot siyang nagpublikar kan saiyang mga sinurat kan 1952. Siya Marxista sa politika asin kagkontra sa mga partidong Dravidian. Siya pinagpreso huli sa partisipasyon niya sa mga paghuhurot na an Tamil gibohon na lenggwahe administratibo sa Tamil Nadu, sa pag'imbwelto sa mga kariribokan nin teritoryo. Siya an saro sa kagtugdas kan madalian na Vanambadi literaryong hiron. Sa saiyang karera literaryo nakapapublikar siya nin sobra sa otsentang libro. Saiya man na napalis an mga obra na Shakespeare, Khalil Gibran, Omar Khayyam, Osho, Dostoevsky asin Rabindranath Tagore sa Tamil. Iba sa saiyang mga rawitdawit napalis naman sa Ingles, Ruso, Hunggaro, Malayalam, Kannada, Hindi asin Sinhalese. Kan 2007 saiyang ginana an  Sahitya Akademi Translation Prize para sa rawitdawit niyang Puratchikaaran na pagpalis kan "The Revolutionary" ni Kazi Nazrul Islam. Kan 2010, siya nagawadan premyo kan Sahitya Akademi Award para sa saiyang Tamil na koleksyon nin mga rawitdawit Kaioppam (lit. The Signature). An charitable trust na Puviyarasu Tamil Valarchi Mayyam (nagpoon na magtukdo nin toltolan sa mga maestro sa Tamil) ipig-ngaran saiya. Siya sa presente nag'eestar sa Coimbatore.Tamil Sahitya Akademi Awards 1955-2007  Sahitya Akademi Official website.

Mga piling bibliograpiya
Rawitdawit
Kaioppam
Ettu thisai kaatru
Kavithaikenna Kelvi
Meendum zen kavithaikal
 Idu dhan
 Vaasippu

Mga Pagpalis
The Book of  Mirdad by Mikha'il Na'ima
The Brothers Karamazov by Fyodor Dostoevsky
Hamlet
Othello
Romeo and Juliet

Drama
Manidhan
Moondram pirai

Mga Pasib asin pagmidbid
Sahitya Akademi Translation Prize (2007)
Kalaignar Porkizhi Award (2008)
Sahitya Akademi Award for Tamil (2009)
Sahitya Puraskar Award from Kerala Cultural Centre

Mga Libro 
An saiyang mga libro makukua bilang ebook sa  Pustaka .

Toltolan

Kategorya:Mga 1930 na kamundagan
Kategorya:Mga Buruhay
Kategorya:Mga Ika-20ng siglong mga pararawit na Indyano
Kategorya:Mga Ika-2ong siglong mga parapalis na Indyano
Kategorya:Mga Kagresibe kan Gawad Sahitya Akademi sa Tamil
Kategorya:Mga Parasurat sa Tamil
Kategorya:Mga Pararawit haleng Tamil Nadu
Kategorya:Mga Indyanong Tamil
Kategory:Mga Ika-20ng siglong mga Indyanong mga dramatista asin mga playwright
Kategorya:Mga Tawong haleng distrito nin Tiruppur
Kategorya:Mga Parapalis sa Tamil
Kategorya:Mga Dramatista asin playwright haleng Tamil Nadu
Kategorya:Mga Kagresibe kan Premyo Sahitya Akademi sa Pagpalis